Gloubsch Du wie ig, a die grossi Liebi?  A ne Liebi wo jede Sturm übersteit?  A ne Liaison fürs ganze Läbe?  A ne Liebi zwüsche Dir und mir?    Di Glanz und Di Charme hei mi packt  Dini Strasse und Plätz si mir so vertrout  Dini Mönsche füehle sich hie deheime  Jede Tag gspüre ig das vo neuem    Blib für immer so wie de bisch  Bhaut die Chraft wo Du mir gisch  Schützisch mini Seel und o mis Läbe  Bis as Ändi vo mine Täg!    Für immer Bärn, Du bisch mini Stadt, für immer Bärn  Für immer wotti bi Dir blibe, für immer, für ewig    Dini Gschicht isch läng  Dini Gschicht isch gross  Nid jede Erfolg faut Dir i Schoss  Oft hesch Du müesse richtig kämpfe  Hesch Bluet und hesch Wasser gschwitzt    Aber vorwärts  geits Tag für Tag  Hesch mi immer wieder witer bracht  I danke Dir für all die Tate  Wett nüt vo all däm misse